**ZO KH SZCH Tlmače**

**SCHÔDZA**

Dátum konania: **06. 05. 2023 o 18:00 hod.**

Miesto konania: **Tlmače**

Prítomní: Bc. Júlia Chvojková, Ing. Ľudmila Chvojková, Mgr. Simona Krupčíková, Petronela Miklášová, Radka Miklášová, Bettina Borik, Nina Mrázová, Miriam Ďurovská, Viktória Koprdová, Sára Garajová

**PROGRAM:**

1. Otvorenie
2. Informácie zo stretnutia zástupcov KH a predsedníctva SZCH
3. Informácie o MSR KH 2023
4. Diskusia
5. Záver
6. Schôdzu ZO otvorila predsedníčka Júlia Chvojková.
7. Ľ. Chvojková podala informácie zo stretnutia zástupcov KH a SZCH, ktorého sa zúčastnil aj predseda RR SZCH. Účelom stretnutia bolo podanie vysvetlenia zo strany KH ohľadne informácií odvysielaných v tlači o údajnom zlom zaobchádzaní s králikmi členom ZO Bratislava. Nakoľko v súvislosti s tým padla zmienka aj o SZCH, jeho zástupcovia predvolali KH vysvetliť situáciu, pretože to vrhá zlé svetlo na celý SZCH. Tento problém bol prekonzultovaný a vysvetlený a zástupcovia KH vysvetlili, že problémy v ZO KH Bratislava boli tiež jednou z príčin odchodu viacerých členov zo ZO KH Bratislava a vzniku novej ZO KH Tlmače. Okrem toho sa riešili aj interné rozpory v KH, ktoré vyústili do demisie Výboru KH.
8. MSR KH 2023 sa uskutočnia dňa 9.9. 2023 v Gelnici. Predseda ZO KH Gelnica J. Komora vyzval zástupcov ostatných ZO, aby pouvažovali o tom, kto uskutoční nasledujúce MSR 2024. Padol návrh, aby sa v organizovaní MSR jednotlivé ZO striedali, nakoľko je to finančne, časovo aj personálne náročná udalosť.
9. Prítomní prediskutovali otázku zvýšenia členského od budúceho roka, aby zostávalo viac financií pre ZO (zlepšenie materiálového vybavenia – koberce, prekážky...). S. Krupčíková informovala o vytvorení facebookovej, instagramovej a internetovej stránky našej ZO, k čomu výdatne prispeli viacerí členovia. Hovorilo sa o vybavení IČO pre našu ZO, aby sme sa mohli zapájať do rozličných projektov a grantových výziev, ako aj získavať 2 % z daní pre skvalitnenie práce našej ZO. S tým je spojené aj založenie transparentného účtu. Prítomní prediskutovali možnosť výroby propagačných materiálov (tričká, letáky, odznaky a pod.), aby sa KH dostal do povedomia širokej verejnosti a zvýšil sa príjem KH. Nakoľko Výbor KH podal demisiu, budú potrebné nové voľby a ak chceme, aby králičí hop na Slovensku napredoval a rozvíjal sa, je potrebné aktívne zapojenie čo najväčšieho počtu členov, preto tajomníčka ZO oslovila všetkých členov organizácie, ktorí majú chuť a vôľu urobiť pre KH niečo navyše, aby priložili ruku k dielu a v prípade záujmu kandidovali za členov, Výboru KH, ktorý sa bude voliť na aktíve 4.6. 2023 alebo, aby odporučili vhodných kandidátov prípadne aj z iných ZO.
10. Schôdzu ukončila predsedníčka ZO KH J. Chvojková, ktorá poďakovala všetkým účastníkom.

V Tlmačoch, 18.05.2023

Vypracovala: Ľudmila Chvojková

Overila: Júlia Chvojková